ПРИЛОЖЕНИЕ I

**Дейности по програмата**

Конкретните цели на програмата, посочени в член 2, параграф 2, ще се осъществяват по-специално чрез подпомагане на следните дейности:

а) повишаване на осведомеността, разпространение на информация с цел подобряване на познаването на политиките и правата в обхванатите от програмата области;

б) взаимно обучение чрез обмен на добри практики между заинтересованите страни с цел подобряване на познаването и взаимното разбиране и на гражданското и демократичното участие;

в) аналитични и мониторингови дейности[[1]](#footnote-1) за подобряване на разбирането на ситуацията в държавите членки и на равнището на ЕС в обхванатите от програмата области, както и за подобряване на прилагането на правото и политиките на ЕС;

г) обучение на съответните заинтересовани страни с цел подобряване на познанията им относно политиките и правата в обхванатите области;

д) разработване и поддръжка на инструменти за информационни и комуникационни технологии (ИКТ);

е) повишаване на осведомеността на гражданите относно европейската култура и история и паметта за миналото, както и засилване на чувството им за принадлежност към Съюза;

ж) обединяване на европейски граждани от различни националности и култури, като им се дава възможност да участват в дейности по побратимяване на градове;

з) насърчаване и улесняване на активното участие в изграждането на по-демократичен Съюз, както и осведоменост за правата и ценностите чрез подкрепа за организациите на гражданското общество.

и) финансиране на техническата и организационната подкрепа за изпълнение на Регламент [(ЕС) № 211/2011], като по този начин се подкрепя упражняването от страна на гражданите на правото да предлагат и подкрепят европейски граждански инициативи;

й) развитие на капацитета на европейските мрежи за насърчаване и доразвиване на законодателните актове на Съюза, целите на политиката и стратегиите, както и за подкрепа на организациите на гражданското общество, осъществяващи дейности в областите, обхванати от програмата;

к) подобряване на знанията за програмата и на разпространението и прехвърлимостта на резултатите от нея, както и насърчаване на работата с граждани на място, включително чрез създаване и подкрепа на служби за програмата/национална контактна мрежа.

* + - 1.

ПРИЛОЖЕНИЕ II

**Показатели**

Програмата ще подлежи на мониторинг въз основа на набор от показатели, предназначени за измерване на това до каква степен са били постигнати общите и специфичните цели на програмата и с цел намаляване на административната тежест и разходите. За целта ще бъдат събирани данни по отношение на следния набор от ключови показатели.

|  |
| --- |
| Брой на хората, до които е достигнато чрез:i) дейности по обучение;ii) дейности за взаимно обучение и обмен на добри практики;iii) дейности за повишаване на осведомеността, информация и разпространение. |
| Брой на организациите, до които е достигнато чрез дейности за подкрепа и изграждане на капацитет; |
| Брой на транснационалните мрежи и инициативи, насочени към европейската памет и наследство в резултат на намесата на програмата. |

1. Тези дейности включват например събирането на данни и статистическа информация; разработването на общи методи и — по целесъобразност — показатели или ориентири за сравнение; проучвания, изследвания, анализи и допитвания; оценки; оценка на въздействието; изготвянето и публикуването на насоки, доклади и образователни материали. [↑](#footnote-ref-1)